**PROJEKTITOETUSE TAOTLUS**

|  |  |
| --- | --- |
| **Taotleja nimi** | SA Liikumisharrastuse kompetentsikeskus |
| **Projekti nimetus** | Perede liikumishommik |
| **Projektitaotluse eesmärk***Määratlege konkursi eesmärk või eesmärgid, millele taotlus vastab (kehtestatud kaitseministri 13.03.2024 käskkirjaga nr 38; vt Kaitseministeeriumi toetuste* [*veebilehelt*](https://www.kaitseministeerium.ee/et/eesmargid-tegevused/laiapohjaline-riigikaitse/toetused-riigikaitselistele-projektidele)*)* | **Eesmärk on arendada Eesti elanike kaitsetahet noortele a**jateenistuse populariseerimise kaudu.  |
| **Projekti üldmaksumus** | **12 000 €** |
| **sh taotletav summa** | **10 000 €** |
| **sh omafinantseering** |  **2 000 €**  |
| **sh kaasfinantseering** |  |
| **Projekti toimumise aeg** | 2025. aasta september kuni detsember |
| **Toetuse kasutamise periood** | 2025. aasta august kuni detsember |

**TAOTLEJA ANDMED**

|  |  |
| --- | --- |
| **Juriidiline nimetus** | Sihtasutus Liikumisharrastuse kompetentsikeskus |
| **Registrikood** | 90015784 |
| **Postiaadress** | Jalgpalli 1, 11312 Tallinn |
| **E-post** | info@liigume.ee |
| **Telefon** | +372 522 1233 |
| **Kodulehekülje aadress** | <https://liigume.ee/> |
| **Käibemaksukohustuslase number** | EE102752094 |
| **Taotleja põhikirjalised tegevused** | Sihtasutuse eesmärk on edendada Eestis liikumisharrastust, sh: * liikumis- ja spordistatistika seire ja analüüsimine, teadusuuringute tellimine, nende analüüsimine ja ettepanekute tegemine poliitikakujundamiseks;
* teaduspõhiste arendus- ja sekkumisprogrammide algatamine ja toetamine;
* kõigi vanuserühmade (eelkooliealiste, koolilaste, üliõpilaste, täiskasvanute, eakate) ja erivajadustega inimeste liikumisharrastuse arendamiseks vajaliku parima maailmapraktika koondamine, selle kujundamine Eestile sobivaks, uute lahenduste väljatöötamine, lähtudes teaduspõhistest kogemustest;
* organisatsioonide, aga ka KOVide tegevuste tõhususe/mõjususe hindamine, nende nõustamine ja ettepanekute tegemine vajalikeks muudatusteks;
* tõhusate liikumisharrastuse teenuste tellimine organisatsioonidelt nii kohalikul kui ka riiklikul tasandil;
* erinevate (koolisport, üliõpilassport, töökohasport jne) liikumisprogrammide analüüsimine, parimate kogemuste kaardistamine ning nende tutvustamine ja toetamine;
* liikumisharrastuse teadmisvara tootmine, levitamine ja koolituste korraldamine;
* liikumisharrastust puudutavate teadlikkust tõstvate kampaaniate korraldamine.
 |
| Pangakonto andmed |
| **Panga nimetus** | Swedbank |
| **Kontoomaniku nimi** | SA Liikumisharrastuse kompetentsikeskus |
| **Pangakonto number (IBAN)** | EE602200221080042304 |
| **Viitenumber** (vajadusel) |  |
| **SWIFT kood** (vajadusel) |  |
| Kontaktisikute andmed |
| **Allkirjaõigusliku isiku nimi** | Alo Lõoke |
| **E-post** | alo@liigume.ee |
| **Telefon** | +372 525 3801 |
| **Projektijuhi/kontaktisiku nimi** | Kertu Tort |
| **E-post** | kertu@liigume.ee |
| **Telefon** | +371 5860 3899 |

**PROJEKTI EESMÄRK JA TEGEVUSED**

|  |  |
| --- | --- |
| **Projekti eesmärk***Kirjeldage, mida soovite projekti läbiviimisega saavutada, ja selgitage, kuidas see on seotud riigikaitse eesmärkidega.* | **Projekti eesmärk on kujundada algkooliealiste laste ja nende perede seas positiivseid hoiakuid ajateenistuse ning riigikaitse suhtes, toetada kaitsetahte ja -võimekuse arengut.** Tegevuste keskmes on peredele suunatud liikumishommikud, mille sisuks on mitmekesised kehalised ja koostööpõhised ülesanded, mis on inspireeritud ajateenistuses läbiviidavatest tegevustest. Eesmärk on pakkuda osalejatele varajast, vahetut ja positiivset kogemust militaarteemadega viisil, mis on sobiv lastele ning kaasahaarav kogu perele. Projekt lähtub arusaamast, et kaitsetahe kujuneb pikaajalise protsessina, mille alguspunktiks on lapsepõlves saadud väärtuskasvatuslikud kogemused ja eeskujud. Projekti elluviimine toetab riigikaitselist eesmärki suurendada ühiskonna teadlikkust ja toetust ajateenistusele ning tugevdada pikas perspektiivis ajateenistusse astuvate noorte motiveeritust ning füüsilist ja vaimset valmisolekut. |
| **Projekti lühikokkuvõte***Kirjeldage lühidalt projekti tegevusi ja partnereid, samuti kuidas kavandatud eesmärke ja oodatavaid tulemusi saavutatakse. Kui projekt jaguneb allprojektideks, siis allprojektide kaupa ja tegevuste puhul tegevussuundade kaupa.* | Projekti raames viiakse kolmes maakonnas läbi peredele suunatud liikumishommikud, mille eesmärk on tutvustada osalejatele läbi kehaliste ja koostööpõhiste tegevuste ajateenistust ning teadvustada kaitsevõimekuse olulisust. Iga liikumishommik sisaldab tegevusjaamu, kus lapsed koos vanematega läbivad ülesandeid, mis matkivad ajateenistuse füüsilisi, meeskondlikke ja vaimseid katsumusi. Oluline on kogu pere kaasamine, et toetada lapsevanemate kaudu laste varajast positiivset hoiakut ajateenistuse suhtes. Projekti partneriteks on maakondlikud spordiliidud, kohalike omavalitsuste sihtasutused, Kaitseressursside Amet, Kaitseliit, Naiskodukaitse, Noorkotkad ja Kodutütred ning kohalike omavalitsuste noortekeskused. Partnerorganisatsioonid panustavad tegevuste korraldamisse, sõnumi kujundamisse ning kohaliku kogukonna kaasamisse.Projekti ühe tegevussuunana tehakse koostööd ka algklassi õpetajatega, et võimaldada lastel pärast üritusel osalemist oma kogemust klassis jagada. See toetab sõnumi levikut koolikeskkonnas ning võimaldab õpetajatel käsitleda riigikaitse teemat sobivates ainetundides.Igas maakonnas toimub neljakuulise perioodi jooksul **üks teemapõhine sündmus kuus**, seega kokku **12 sündmust** – igas maakonnas neli. Liikumishommikutel osalevad lapsed koos vanematega, läbides erinevaid ülesandeid ja jaamu, mis matkivad ajateenistuse füüsilisi, meeskondlikke ja vaimseid katsumusi. Sündmuste sisu on suunatud peredele – tegevused on kaasahaaravad nii lastele kui ka täiskasvanutele, toetades ühiselt veedetud aega ning perede teadlikkust riigikaitse teemadest.Projekti eesmärgid saavutatakse läbi aktiivse osalemise, kogukondliku koostöö, positiivse kogemuse loomise ning haridusliku jätkutegevuse toetamise. **Nii Hiiu- kuiLäänemaal on toimunud (sügis 2024) perede spordihommiku-nimeline pilootprojekt**, mille raames tutvustati peredele erinevaid liikumisvõimalusi piirkonnas. Osalejate tagasiside oli väga positiivne ning pilootprojektis igal järgmisel sündmusel kasvas osalejate arv.  |
| **Projekti toimumise koht/piirkond** | Hiiumaa, Läänemaa, Raplamaa |
| **Projekti sihtrühm***Määratlege täpne sihtrühm ehk inimesed, kellele projekti tegevused on suunatud, iseloomustage sihtrühma – võimalusel määratlege arv, vanus jne.* | **Projekti otseseks sihtrühmaks on I kooliastme (1.–3. klassi) õpilased vanuses 6–11 aastat ning nende pereliikmed.**Projekti eesmärk on toetada kaitsetahte kujunemist varases eas, pakkudes lastele ja nende peredele positiivset ja harivat kokkupuudet riigikaitseliste väärtustega. Kuna selles vanuserühmas laste osalemine koolivälistes tegevustes sõltub suuresti vanemate toetusest ja eeskujust, kaasatakse teadlikult kogu pere. Eriline tähelepanu on pööratud **perede mitmekesisusele** – tegevused on sobilikud nii ühe- kui ka mitmelapselistele peredele, üksikvanematele ja erineva kultuurilise või sotsiaalmajandusliku taustaga peredele. Igal üritusel osaleb hinnanguliselt **20–40 inimest.** Kogu projekti jooksul kaasatakse**umbes 240–480 osalejat,** sealhulgas**120–240 algklassiealist last.** |
| **Projekti tegevused ja ajakava***Kirjeldage tegevusi, mida tehakse projekti elluviimiseks ning millises ajalises plaanis.* | Projekti tegevused on jaotatud neljakuulisele perioodile, mille jooksul korraldatakse kolmes maakonnas (Hiiumaa, Läänemaa, Raplamaa) koostöös partneritega läbimõeldud teemapõhised liikumishommikud. Kõik liikumishommikud toimuvad õues iga ilmaga. Igas maakonnas toimub **üks sündmus kuus,** kokku**12 sündmust**. Ettevalmistus algab kuu enne esimese ürituse toimumist. Kõik liikumishommikud on üles ehitatud formaadis, mis võimaldab osalejatel – nii lastel kui täiskasvanutel – koos liikuda, lahendada ülesandeid, õppida koostööd ning saada aimu ajateenistuses kasutatavatest oskustest ja väärtustest. Tegevused on praktilised ja mängulised, kus tuleb lahendada ülesandeid vastavalt „missioonile“, sh orienteerumine maastikul, varjumine ja kamuflaaž, luure, takistusraja läbimine.  |
| **Aeg (kuu ja aasta) ning tegevus ja selle kirjeldus** *(lahtreid võib lisada)* |

| **Aeg** | **Tegevus** |
| --- | --- |

|  |  |
| --- | --- |
| **August 2025** | Projekti ettevalmistus: partnerite kaasamine (spordiliidud, omavalitsused, Kaitseliit, Naiskodukaitse, Noorkotkad, Kodutütred, noortekeskused, algklassiõpetajad, koolide huvijuhid), sündmuspaikade valik, programmi kavandamine, logistika ja turvalisuse planeerimine, kommunikatsiooniplaani koostamine. |

|  |  |
| --- | --- |
| **September 2025** | Esimene liikumishommik igas maakonnas: teemapõhised tegevusjaamad (füüsilised ülesanded, koostöömängud, militaarne element), kohalike koostööpartnerite kaasamine. |

|  |  |
| --- | --- |
| **Oktoober 2025** | Teine liikumishommik igas maakonnas, sisu kohandatakse vastavalt osalejate tagasisidele ja piirkondlikule eripärale. |

|  |  |
| --- | --- |
| **November 2025** | Kolmas liikumishommik igas maakonnas, paralleelselt kogutakse osalejatelt tagasisidet. |

|  |  |
| --- | --- |
| **Detsember 2025** | Neljas liikumishommik igas maakonnas. Projekti kokkuvõtete tegemine: kogemuslugude kogumine, Lõpparuande koostamine ja meediakajastus. |

 |
| **Projekti või tegevuste elluviijate nimed ja nende lühitutvustus** | Projekti eestvedaja ja üldkoordinaator on **SA Liikumisharrastuse kompetentsikeskus** – 2022. a sügisel EOK asutatud organisatsioon liikumisharrastuse valdkonna üleriigiliseks arendamiseks ja koordineerimiseks. |
| **Meediaplaan***Kirjeldage millistes Eesti meediakanalites kavatsete projekti tutvustada ning teavitage võimalikust meediakajastusest.* | Projekti teavitustegevused toimuvad mitmel tasandil, hõlmates nii **kohalikku kui üleriigilist meediat**, **sotsiaalmeediat**ja **partnerorganisatsioonide kanaleid.** Eesmärk on tutvustada projekti olemust, kutsuda peresid osalema ning tõsta üldist teadlikkust kaitsetahte arendamise vajalikkusest varases eas.****Peamised meediakanalid:***** **Kohalikud ajalehed ja portaalid** kolmes sihtmaakonnas:
	+ Hiiu Leht, Lääne Elu, Raplamaa Sõnumid – sündmuste eelteated ja kajastused
* **Maakondlike omavalitsuste ja spordiliitude veebilehed ning Facebooki lehed**
* **Sotsiaalmeedia**:
	+ Facebook ja Instagram postitused sündmuste eel ja järel (pildid, videod, lühikesed lood osalejatelt)
	+ Tasuline levitamine (sihitud piirkondlik reklaam)
* **Projekti partnerite kanalid**:
	+ LHKK, Kaitseliidu, Naiskodukaitse, Noorkotkaste ja Kodutütarde piirkondlikud infokanalid
	+ Noortekeskuste infokanalid ja koolide sisekommunikatsioon (eKool, Stuudium jmt)
* **Rahvusringhääling ja üleriigiline meedia** (võimaluse korral):
	+ ERR portaal

****Võimalusel lisaks:***** Sündmustest tehakse foto- ja/või videokajastused, mida kasutatakse tagasivaateks nii partnerite kanalites kui kokkuvõtte koostamisel.
* Iga sündmuse järgselt koostatakse **lühike kajastusartikkel** koos osalejate kommentaaride ja piltidega, mida levitatakse kohalikes kanalites.
* Projekti lõppedes valmib **visuaalne kokkuvõte või videoklipp**, mida jagatakse sotsiaalmeedias ning esitatakse ka rahastajatele ja partneritele.
 |
| **Lisateave***Täita juhul, kui on täiendavaid andmeid, mis on vajalikud projekti sisukuse hindamiseks.* |  |

**KOOSTÖÖPARTNERITE NIMEKIRI**

*Loetlege peamised koostööpartnerid ning kirjeldage nende ülesannet projektis. Koostööpartner on juriidiline isik, kes omab arvestatavat rolli projekti tegevuste elluviimises (võib, aga ei pruugi olla kaasfinantseerija).*

*(vajadusel tabelit korrata)*

|  |  |
| --- | --- |
| **Koostööpartneri nimi** | Raplamaa Spordiliit |
| **Kodulehekülje aadress** | https://raplamsl.ee |
| **Ülesanne projektis** | spordiorganisatsioonide kaasamine ja projektis osalemine |
| **Koostööpartneri nimi** | Läänemaa Spordiliit |
| **Kodulehekülje aadress** | https://www.laanesport.ee |
| **Ülesanne projektis** | spordiorganisatsioonide kaasamine ja projektis osalemine  |
| **Koostööpartneri nimi** | Hiiumaa Spordiliit |
| **Kodulehekülje aadress** | https://www.hiiumaasport.ee |
| **Ülesanne projektis** | spordiorganisatsioonide kaasamine ja projektis osalemine |
| **Koostööpartneri nimi** | **Kaitseressursside Amet** |
| **Kodulehekülje aadress** | https://kra.ee |
| **Ülesanne projektis** | pakkuda sisulist tuge ajateenistust tutvustava info osas ning vajadusel osaleda teavitusmaterjalide ja tegevuste sisu kujundamises |
| **Koostööpartneri nimi** | **Kaitseliit** |
| **Kodulehekülje aadress** | https://www.kaitseliit.ee |
| **Ülesanne projektis** | tegevusjaamade sisu ja juhendamine |
| **Koostööpartneri nimi** | Naiskodukaitse |
| **Kodulehekülje aadress** | https://www.naiskodukaitse.ee |
| **Ülesanne projektis** | tegevusjaamade sisu ja juhendamine |
| **Koostööpartneri nimi** | Noorkotkad ja Kodutütred |
| **Kodulehekülje aadress** |  |
| **Ülesanne projektis** | ülesannete juhendamine ja eeskuju noortele |
| **Koostööpartneri nimi** | Suur Seiklus OÜ |
| **Kodulehekülje aadress** | https://suurseiklus.ee |
| **Ülesanne projektis** | meeskonnamängude sisustamine |

**PROJEKTI OODATAVAD TULEMUSED**

|  |  |
| --- | --- |
| **Oodatav valdkondlik mõju ja tulemused***Määratlege projekti tegevuste tagajärjel tekkivad konkreetsed tulemused. Kirjeldage projekti tulemuste mõju riigikaitse* *eesmärkidele laiemalt - valdkonnale, sihtrühmale, partnerorganisatsioonidele, piirkonnale, kogukonnale jne.* | Projekti otseseks tulemuseks on **12 edukalt läbi viidud teemapõhist liikumishommikut**kolmes maakonnas (Hiiumaa, Läänemaa, Raplamaa), kus osaleb hinnanguliselt 240–480 inimest, sh 120–240 algklassiealist last. Ürituste kaudu **saavad noored ja nende pered positiivse ning mängulise kogemuse**, mis suurendab teadlikkust ajateenistusest, tugevdab sidet riigikaitseliste väärtustega ning kujundab noortes varajast kaitsetahet.Projekti laiem mõju riigikaitse valdkonnale seisneb **kaitsetahte kasvatamises ja perede ning kogukondade kaasamises riigikaitselise teema käsitlemisse juba lapsepõlves.** Kuna noorem kooliiga on väärtuste ja hoiakute kujunemise seisukohalt määrava tähtsusega, aitab projekt luua varajast sidet riigikaitsega just läbi lapse ja vanema ühise positiivse kogemuse.Projekt **toetab sihtrühma liikumisaktiivsust**, tugevdab peresid ja kogukonnatunnet, ning võimaldab piirkondades tutvustada Kaitseliidu, Naiskodukaitse ja noorteorganisatsioonide tegevust. See suurendab ka **partnerorganisatsioonide nähtavust ning koostöökogemust kohalike omavalitsuste ja haridusasutustega**, millel on väärtuslik pikaajaline mõju.Kogukondlikus plaanis soodustab projekt **ühistegevust maapiirkondades**, kus sarnaseid sündmusi napib. Seeläbi **kasvab huvi liikumise, koostöö ja riigikaitse teemade vastu**, mis loob pinnase tulevastele osalustele noorteorganisatsioonides ja ajateenistuses. |
| **Oodatav mõju taotleja edasistele tegevustele***Kirjeldage projekti tulemuste mõju teie organisatsiooni tegevusele (näiteks: edasised tegevused, projekti jätkusuutlikkus,**liikmete või vabatahtlike kaasamine, pädevuse suurenemine, organisatsiooni tulubaasi laienemine, maine paranemine vms).* | Projekti elluviimine toetab **Liikumisharrastuse Kompetentsikeskuse** eesmärki tõsta elanikkonna teadlikkust liikumise ja tervise seostest ning tugevdada liikumise kaudu ühiskondlikke väärtusi, sealhulgas kaitsetahet sh pakkudes väärtuslikku sisendit edasiste programmide, metoodikate ja partnerlussuhete kujundamisel.Projekti tulemusel kasvab **pädevus töötada perepõhise sihtrühmaga riigikaitselises kontekstis, s**uureneb koostöövõrgustik nii kogukondlike kui ka riiklike partnerite hulgas (sh Kaitseliit, Naiskodukaitse, kohalike omavalitsuste sihtasutused ja koolid) ning tugevneb LHKK roll **sillaehitajana liikumise, hariduse ja riigikaitse valdkondade vahel**.Positiivne kogemus ja tõenduspõhine tagasiside projekti käigus toimuvatelt üritustelt võimaldavad LHKK-l **arendada välja skaleeritav sündmusformaat või mudel**, mida saab tulevikus rakendada üleriigiliselt või temaatiliselt laiendada (nt liikumine ja kriisivalmidus, liikumine ja vaimne vastupidavus jne). Lisaks loob projekt **eeldused uute koostööprojektide ja rahastusvõimaluste kaasamiseks riiklike** ja regionaalsete partnerite suunal. |
| **Mõõdetavad tulemused***Kirjeldage projekti eeldatavaid tulemusi koos mõõdetava mahuga (näiteks: üritustest osasaajate arv, trükiste maht jne)* | Projekti raames toimub kokku **12 liikumishommikut kolmes maakonnas,** igas maakonnas 4 sündmust. **Osalejate koguarvuks on planeeritud 240–480 inimest**, kellest hinnanguliselt pool on algklassiealised lapsed. Projekti lõpus kogutakse **osalejatelt lühike tagasiside,** mille põhjal hinnatakse tegevuste asjakohasust, kaasavust ja mõju hoiakutele. Projekti jooksul valmib vähemalt **12 meediakajastust või sotsiaalmeedia postitust**, samuti koostatakse **lõppanalüüs**, mis võtab kokku tulemused ja partnerite hinnangud. Mõõdetavad tulemused võimaldavad hinnata projekti mõju sihtrühmale ja selle potentsiaali tulevasteks jätkutegevusteks. |

**TULUD**

*Tulude ja kulude koondsumma peab olema võrdne (ehk eelarve tasakaalus).*

(vajadusel lisada ridu)

|  |  |  |
| --- | --- | --- |
|  | Summa /% kogusummast | Selgitused(kaasfinantseerijate poolt eraldatud toetustel otsuse kuupäev, taotlemisel olevatel toetustel orienteeruv otsuse tegemise aeg) |
| **Tulud kokku** | **12000 €** |  |
| **Taotletav toetus Kaitseministeeriumilt** | 10000 € |  |
| **Omafinantseering** | 2000 € |  |
| **Müügitulu** |  |  |
| **Muu tulu** |  |  |
| **Mitterahaline panus** |  |  |
| **Kaasfinantseering** |  |  |
| **Toetused Eesti kohalikelt omavalitsustelt***(erinevate KOVide toetused märkida nimeliselt)* |  |  |
| **Muud toetused***(toetajate lõikes - nt Kaitseministeeriumi muu taotlusvoor, koostööpartnerid, sponsorid jm)* |  |  |

**KULUD**

*Tulude ja kulude koondsumma peab olema võrdne (ehk eelarve tasakaalus)*

(vajadusel lisada ridu)

|  |  |  |
| --- | --- | --- |
|  |  | Finantseerimisallikad |
|  | KOKKU | Taotlus Kaitse-ministeeriumilt | Oma-finantseering | Kaas-finantseering |
| **Kulud kokku** | **12 000 €** | 10 000 € |  |  |
| **Personalikulud***(suuremate kulugruppide kaupa)* |  |  |  |  |
| **Majandamiskulud***(suuremate kulugruppide kaupa)**(Siin kajastatakse need tellitud tööd ja teenused ning kaupade ostud, mida makstakse FIE või firma arvete alusel, samuti litsentsitasud ja päevarahad. Sõidupiletite korral märkida kindlasti inimeste arv ning majutuskulude ja päevarahade korral inimeste ja päevade arv.)* |  |  |  |  |
| Teemapäevade läbiviimiseks vajalikud vahendid, sh kujundus ja trükised | 5 300 € | 5 300 € |  |  |
| Juhendajate tasu  | 2 000 € | 2 000 € |  |  |
| Transport  | 2 000 € | 2 000 € |  |  |
| Meediakajastus  |  700 € |  700 € |  |  |
| Meened osalejatele  | 1 000 € |  |  |  |
| Meened vabatahtlikele  |  1 000 € |  |  |  |

**TAOTLEJA MEETMED RISKIDE ENNETAMISEKS VÕI NENDE MAANDAMISEKS**

*Hinnata võimalikke riske, olukordi või sündmuseid, mis võivad takistada projekti eesmärgini jõudmist planeeritud aja, -ressursside ja -eelarvega.*

**Taotleja meetmed riskide ennetamiseks või nende maandamiseks**:

Oleme tuvastanud potentsiaalsed riskid, mis võivad projekti elluviimist mõjutada, ning välja töötanud meetmed nende ennetamiseks ja maandamiseks:

* **Ilmastikuolud:** Kõik sündmused toimuvad õues. Riskide maandamiseks teeme **eelnevalt sihipärast teavitustööd,** kus rõhutame osalejatele, et üritus toimub **igal juhul välitingimustes**, olenemata ilmast. Osalejaid suunatakse kandma **ilmastikule vastavaid, mugavaid ja määrduda võivaid riideid ja jalanõusid.** Tegevused kavandatakse nii, et need oleksid lühikesed, vaheldusrikkad ja liikumist soodustavad, mis aitab hoida osalejaid soojas ka jaheda või niiske ilma korral. Samuti valmistatakse ette lihtsad lahendused (nt varikatused tegevusjaamade kohale), kui see on tehniliselt võimalik.
* **Madal osalus:** Riskiks võib olla oodatust väiksem huvi sündmuste vastu. Selle maandamiseks kavandame varajase ja sihitud teavitustöö kohalikes kanalites ning koostöös koolide ja noortekeskustega. Lisaks arvestame sündmustel paindlikkusega – kõik tegevused on avatud kogu perele ning piisavalt mängulised ja huvipakkuvad.
* **Võtmeisikute haigestumine või puudumine:** Võimaliku juhendaja või korraldaja ootamatu puudumise korral on igale sündmusele planeeritud vähemalt kaks vastutavat kontaktisikut ning vajadusel kasutatakse asendajaid LHKK võrgustikust või partnerorganisatsioonidest (nt spordiliit, noorteorganisatsioonid).
* **Partnerite ajakava muutused:** Koostööpartnerite ajakava või prioriteetide muutumine võib mõjutada nende osalust. Selle ennetamiseks tehakse partneritega varajane kokkulepe, millele järgneb selge tööjaotus ja pidev infovahetus.
* **Turvalisus ja vigastuste oht:** Füüsilise tegevusega seotud sündmustel arvestame osalejate vanust ja võimekust. Takistusradade ja mänguliste tegevuste puhul kasutatakse lihtsustatud ja ohutuid lahendusi. Kõik tegevusjaamad on varustatud juhendajatega ja vajadusel esmaabivahenditega.

**TAOTLEJA KINNITUS**

Allkirjaga kinnitan järgnevat:

* kõik käesolevas taotluses esitatud andmed on õiged ning esitatud dokumendid on kehtivad ning vajadusel võimaldan neid kontrollida;
* taotleja ei ole raskustes olev ettevõtja Euroopa Komisjoni määruse (EL) nr 651/2014 artikli 2 punkti 18 tähenduses;
* taotlejal ei ole maksuvõlga riiklike ja kohalike maksude osas või see on ajatatud ning maksed on tasutud kokkulepitud ajakava järgi;
* kui taotleja on varem saanud toetust riigieelarvelistest vahenditest või Euroopa Liidu või muudest välisvahenditest, mis on kuulunud tagasimaksmisele, on tagasimaksed tehtud tähtaegselt ja nõutud summas;
* taotlejale ei ole esitatud seni täitmata korraldust Euroopa Komisjoni või Euroopa Kohtu poolt riigiabi tagasimaksmiseks;
* taotleja suhtes ei ole algatatud pankroti- või likvideerimismenetlust;
* taotlejal ei ole majandusaasta aruande esitamise võlga;
* taotlejal ei ole täitmata kohustusi Kaitseministeeriumi ees;
* taotlejal on taotluses kavandatud vahendid projekti omafinantseeringu tagamiseks;
* taotleja esindajaks ei ole isik, keda on karistatud majandusalase, ametialase, varavastase või avaliku usalduse vastase süüteo eest ja tema karistusandmed ei ole karistusregistrist kustutatud.

|  |  |
| --- | --- |
| **Allkirjaõigusliku esindja ees- ja perenimi** | Alo Lõoke |
| **Isikukood** | 38406012770 |
| **Ametikoht** | Juhatuse liige |
| **Allkiri** | *Allkirjastatud digitaalselt* |
| **Kuupäev** | 31.03.2025 |